**З А П О В Е Д**

**№ РД-04-85/28.05.2021 г.**

**гр. Бургас,**

На основание чл. 3, ал. 3 и ал. 4 от Устройствения правилник на Областните дирекции „Земеделие”, с оглед разпоредбите на чл. 5, ал. 4 и чл. 6, ал. 1, т. 2 от Закона за опазване на земеделските земи /ЗОЗЗ/ и Наредба № 8121з – 968/ 10.12.2014 г. за правилата и нормите за пожарна безопасност при извършване на дейности в земеделските земи, във връзка с писмо на Директора на Дирекция „Сигурност”, при Министерство на земеделието и храните, с изх. № 91-175/16.04.2021 г., за недопускане възникването на пожари и нанaсяне на щети на селскостопански инвентар и земеделска продукция,

**НАРЕЖДАМ:**

**1**.Определям за пожароопасен сезон в земеделски земи по чл. 2 от Закона за собствеността и полването на земеделски земи в област Бургас периода от 01.06.2021 г. до 01.11.2021 г.

**2.**Определям настъпване на етап „Восъчна зрялост“ на посевите от житни култури/пшеница, ечемик, ръж, тритикале и овес/ от 01.06.2021 г.

**3.**Да не се допуска паленето на открит огън, тютюнопушенето и паркирането на моторни превозни средства в площите с посеви и на разстояние по малко от 50 м до тях, от настъпването на восъчната зрялост до окончателно прибиране на реколтата и изораване на стърнищата съгласно чл.6 от *„Наредба № 8121з-968 от 10 декември 2014г. за правилата и нормите за пожарна безопасност при извършване на дейности в земеделски земи“*.

**4.**Не се разрешава в земеделски земи палене на стърнища и други растителни отпадъци и използването на открити огнеизточници на основание чл.12 от *Наредба № 8121з-968 от 10 декември 2014г. за правилата и нормите за пожарна безопасност при извършване на дейности в земеделски земи“ и чл.6 от Закона за опазване на земеделски земи.*

**5.**Съгласно текста на чл.41 а, ал.1 от ЗОЗЗ: наказва се с глоба от 1500 до 6000 лв. ползвателят на земеделска земя, на която е извършено изгаряне на стърнища и други растителни отпадъци, чл. 41, ал.3: при повторно нарушение наказанието е от 2000 до 12 000 лв.

**6.**На основание чл.13. от *Наредба №**8121з-968 от 10 декември 2014г. за правилата и нормите за пожарна безопасност при извършване на дейности в земеделски земи,*  юридическите и физическите лица, осъществяващи дейности в земеделски земи да организират и изпълняват изискванията на наредбата и да уведомят писмено съответната РСПБЗН преди започване на жътвата в площи над 100 дка.

**7.**Водачите на земеделска техника да спазват установените правила и норми на пожарна безопасност съгласно чл.14 от *наредбата*.

**8.**Лицата, изпълняващи задължения като физическа охрана и наблюдение на земеделските земи, да познават и спазват установените правила и норми за пожарна безопасност съгласно чл. 15 от горепосочената *наредба*.

**9.**При жътва в площ над 100 дка да се осигурява дежурство на трактор с водач с прикачен плуг с минимална широчина на захвата 1 м.

**10.**При складиране или съхраняване на открито в земеделските земи грубите фуражи/слама, сено и др./ да се обособяват на фигури с единично тегло до 200 т и в група до 600 т върху терен, почистен от растителни отпадъци с разстояние между фигурите не по малко от 15 м, между групите не по малко от 50 м, на разстояние не по малко от 10 м от пътища и 50 м от горски насаждения с пожарозащитни ивици с широчина най-малко 5 метра.

**11**.В жътвената кампания да се използва земеделска техника, която отговаря на изискванията на производителя за безопасна експлоатация.

**12**.До участие до жътвена кампания да се допуска земеделска техника преминала технически преглед, осигурена с изискващите се пожаротехнически средства и искрогасители съгласно *наредбата*.

**13.**При възникване на пожар незабавно да бъде уведомен директора на ОД „Земеделие“ Бургас.

**14**.Настоящата заповед да се оповести публично на интернет - страницата на ОД “Земеделие“ Бургас.

**15**.Копие от настоящата заповед да се предостави до Кметовете на общини от Бургаска област, Регионална дирекция „Пожарна безопасност и защита на населението“, районните служби „Пожарна безопасност и защита на населението“, Съюза на зърнопроизводителите от Бургаска област, Сдружение „Съюз на зърнопроизводителите „Маркели“ – Карнобат, Общинските служби по земеделие за сведение на земеделските стопани.

Контрол по изпълнението на заповедта възлагам на д-р Галина Петрова - главен директор „АР“ при ОД „З” – Бургас.

Настоящата заповед да се доведе до знанието на съответните длъжностните лица за сведение и изпълнение.

**ЛИДИЯ СТАНКОВА**

**ДИРЕКТОР ОД „ЗЕМЕДЕЛИЕ”**

Изготвил: Съгласувал:

гл.експерт……………. Гл.директор”АР………………

/В.Златева/ /д-р Г.Петрова/